****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 214-01/24-02/3

URBROJ: 2186-21-02-24-1

Sveti Đurđ, 23.2.2024.

Na temelju članka 13. stavka 8. Zakona o zaštiti od požara („Narodne novine“, broj 92/10., 114/22.) i članka 22. Statuta Općine Sveti Đurđ („Službeni vjesnik Varaždinske županije“, broj 30/21., 18/23.), Općinsko vijeće Općine Sveti Đurđ na 30. sjednici održanoj 23.2.2024. godine, donosi sljedeći

ZAKLJUČAK

o usvajanju Izvješća o stanju zaštite od požara i stanju provedbe Godišnjeg provedbenog plana aktivnosti unapređenja zaštite od požara na području Općine Sveti Đurđ

za 2023. godinu

I.

Općinsko vijeće Općine Sveti Đurđ razmotrilo je te usvaja Izvješće o stanju zaštite od požara i stanju provedbe Godišnjeg provedbenog plana aktivnosti unapređenja zaštite od požara na području Općine Sveti Đurđ za 2023. godinu.

II.

Izvješće iz točke I. ovog Zaključka nalazi se u prilogu i njegov je sastavni dio.

III.

Ovaj Zaključak objavit će se na mrežnoj stranici Općine Sveti Đurđ.

Predsjednik Općinskog vijeća

Damir Grgec



**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 214-01/24-02/2

URBROJ: 2186-21-02-24-1

Sveti Đurđ, 23.2.2024.

Na temelju članka 13. stavak 8. Zakona o zaštiti od požara („Narodne novine“, broj 92/10., 114/22.) i članka 22. Statuta Općine Sveti Đurđ („Službeni vjesnik Varaždinske županije“, broj 30/21., 18/23.), Općinsko vijeće Općine Sveti Đurđ na 30. sjednici održanoj 23.2.2024. godine, donosi sljedeće

IZVJEŠĆE O STANJU ZAŠTITE OD POŽARA I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE SVETI ĐURĐ ZA 2023. GODINU

1. UVOD

Zaštita od požara uređena je Zakonom o zaštiti od požara („Narodne novine“, broj 92/10, 114/22) (u daljnjem tekstu: Zakon) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim sprječava nastanak požara. Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe godišnjeg provedbenog plana unaprjeđenja zaštite od požara.

1. PLANSKI DOKUMENTI U PODRUČJU ZAŠTITE OD POŽARA

Općinsko vijeće Općine Sveti Đurđ je na sjednici održanoj dana 31. ožujka 2021. godine donijelo Odluku o donošenju Procjene ugroženosti od požara i tehnološke eksplozije i Plana zaštite od požara Općine Sveti Đurđ, KLASA: 214-01/21-02/1, URBROJ: 2186-21-02-21-1 koja je objavljena u „Službenom vjesniku Varaždinske županije“ broj 30/21. Plan zaštite od požara i tehnoloških eksplozija Općine Sveti Đurđ (dalje u tekstu: Plan) izrađen je na temelju Procjene ugroženosti od požara i tehnološke eksplozije Općine Sveti Đurđ, po prethodno pribavljenom mišljenju Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, Službe inspekcijskih poslova Varaždin (KLASA: 214-02/21-11/97, URBROJ: 511-01-390-21-2, od dana 8. ožujka 2021. godine). Plan se sastoji od tekstualnog dijela i tabelarnog dijela, a koji sadrži prikaz podataka svih fizičkih i pravnih osoba važnih za pravodobno postupanje i djelovanje u sustavu civilne zaštite i zaštite od požara.

Vatrogasna zajednica općine Sveti Đurđ dala je pozitivno mišljenje na dio Procjene ugroženosti od požara i tehnološke eksplozije Broj: 4/2019 od 1. ožujka 2021. godine koji se odnosi na organizaciju vatrogasne djelatnosti za Općinu Sveti Đurđ.

1. ORGANIZACIJA VATROGASTVA NA PODRUČJU OPĆINE SVETI ĐURĐ

Vatrogastvo kao temeljna operativna snaga sustava civilne zaštite organizirano je kao mreža vatrogasnih postrojbi operativno uvezanih preko nadležnih vatrogasnih zajednica na svim razinama djelovanja (Vatrogasna zajednica općine Sveti Đurđ, Vatrogasna zajednica Varaždinske županije, Hrvatska vatrogasna zajednica).

Vatrogasna zajednica općine Sveti Đurđ je temeljna organizacija u sustavu civilne zaštite na području općine Sveti Đurđ, koja koordinira i usmjerava djelovanje udruženih 6 dobrovoljnih vatrogasnih društava:

* Dobrovoljno vatrogasno društvo Sveti Đurđ (osnovano 1897. godine),
* Dobrovoljno vatrogasno društvo Hrženica (osnovano 1872. godine),
* Dobrovoljno vatrogasno društvo Karlovec Ludbreški (osnovano 1945. godine).
* Dobrovoljno vatrogasno društvo Komarnica Ludbreška (osnovano 1951. godine),
* Dobrovoljno vatrogasno društvo Sesvete Ludbreške (osnovano 1893. godine),
* Dobrovoljno vatrogasno društvo Struga (osnovano 1946. godine).

*Tablica 1: Pregled članstva i temeljne tehnike vatrogasnih postrojbi na području Općine Sveti Đurđ*

|  |  |  |  |
| --- | --- | --- | --- |
| Naziv DVD-a | Lokacija vatrogasnog doma / spremišta | Broj članova  (ukupno/  operativni) | Opremljenost vatrogasnim vozilima, pumpama i drugom značajnijom skupnom opremom |
| DVD  Sveti Đurđ  („središnji DVD“) | Preloška 2  Sveti Đurđ | 120/29 | * Navalno vozilo „Dennis Sabre“   (voda: 1800 1, prijevoz: 1 + 5 osoba)   * Navalno vozilo „Dennis RS 133“   (voda: 1800 l, prijevoz: 1 + 5 osoba)   * Kombi vozilo „Peugeot Boxer“   (prijevoz: 1+8 osoba)   * Prijenosna motorna pumpa „Magirus 8/8“ * Traktorska nošena kardanska pužna monopumpa „Creina“ * Benzinska pumpa za ispumpavanje vode „Koshin“ * Čamac za spašavanje na vodi (gumeni) * Hidraulički alat za spašavanje „Lucas“ (komplet) * 23 intervencijska kompleta osobne zaštitne opreme |
| DVD Hrženica | Braće Radića 54,  Hrženica | 117/  19 | * Navalno vozilo „Dennis Sabre“   (voda: 1800 1, prijevoz: 1 + 5 osoba)   * Navalno vozilo „Mercedes L508 DG“ (voda: 700 l, prijevoz: 1 + 8 osoba) * Kombi vozilo „Ford“ (prijevoz: 1 + 8 osoba) * Prijenosna motorna pumpa „Rosenbauer 8/8“ * Električna potopna pumpa (2 komada) * 20 intervencijskih kompleta osobne zaštitne opreme |
| DVD Karlovec  Ludbreški | Glavna 15,  Karlovec Ludbreški | 66/14 | * Malo navalno vozilo „Ford Ranger“ (voda: 400 1, prijevoz: 1 + 5 osoba) * Kombi vozilo „Opel Vivaro“ (prijevoz: 1+8 osoba) * Prijenosna motorna pumpa „Magirus 8/8“ * Prijenosna motorna pumpa „Godiva“ * Benzinska pumpa za ispumpavanje vode „Endress“ * Električna potopna pumpa * 14 intervencijskih kompleta osobne zaštitne opreme |
| DVD Komarnica Ludbreška | Komarnica Ludbreška 61a | 56/12 | * Kombi vozilo „Renault Trafic“ (prijevoz: 1+8 osoba) * Prijenosna motorna pumpa „Rosenbauer 500 l“ * Prijenosna motorna pumpa „Godiva“ * Električna potopna pumpa * 13 intervencijskih kompleta osobne zaštitne opreme |
| DVD Sesvete  Ludbreške | Vinogradska 33,  Sesvete Ludbreške | 52/12 | * Kombi vozilo „Opel Vivaro“ (prijevoz: 1+8 osoba) * Traktorska zaprežna vatrogasna cisterna „Creina CMG 32“ (voda: 3200 l) * Traktorska nošena kardanska pužna monopumpa „Creina“ * 10 intervencijskih kompleta osobne zaštitne opreme |
| DVD Struga | Struga 117 | 49/12 | * Kombi vozilo „Renault Trafic“ (prijevoz: 1+8 osoba) * Kombi vozilo „Mercedes Vito“ (prijevoz: 1+8 osoba) * Prijenosna motorna pumpa „Magirus 8/8“ * Prijenosna motorna pumpa „Godiva“ * 10 intervencijska kompleta osobne zaštitne opreme |
| 6 dobrovoljnih vatrogasnih društava | | 460/98 | * 3 navalna vozila „Dennis“ * 1 navalno vozilo „Mercedes“ * 1 malo navalno vozilo „Ford Ranger“ * 1 traktorska zaprežna vatrogasna cisterna „Creina CMG 32“ * 7 kombi vozila * 15 prijenosnih pumpi * 1 čamac za spašavanje na vodi (gumeni) * 1 hidraulički alat za spašavanje „Lucas“ (komplet) * 90 intervencijskih kompleta osobne zaštitne opreme |

Obavještavanje i uzbunjivanje vatrogasnih snaga za područje Općine Sveti Đurđ provodi Vatrogasni operativni centar (VOC) koji se nalazi u sjedištu JVP Varaždin.

1. FINANCIRANJE

Sukladno članku 110. stavak 1. Zakona o vatrogastvu („Narodne novine“, broj 125/19, 114/22) sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju. Iz Proračuna Općine Sveti Đurđ za 2023. godinu za financiranje/sufinanciranje vatrogasne djelatnosti na području Općine Sveti Đurđ osigurana su sredstva u ukupnom iznosu od 73822,37 eura, od čega:

* + za financiranje rada vatrogastva putem Vatrogasne zajednice općine Sveti Đurđ u iznosu od 44.981,68 eura,
  + za financiranje direktnih investicija u dobrovoljnim vatrogasnim društvima (kapitalne investicije, sufinanciranje događanja, sufinanciranje nabave vatrogasnih vozila i opreme, itd.) u iznosu od 28.840,69 eura.

1. IZVJEŠĆE O STANJU ZAŠTITE OD POŽARA NA PODRUČJU OPĆINE SVETI ĐURĐ ZA 2023. GODINU

U 2023. godini, odrađeno je gotovo 400 sati na intervencijama na području Općine Sveti Đurđ odnosno ludbreške regije, odnosno više od 8000 dobrovoljnih sati vezanih uz različite aktivnosti u području provedbe vatrogasne djelatnosti, među kojima valja izdvojiti:

* 24 vatrogasne intervencije:
* 1 požar krovišta stambenog objekta (Obrankovec),
* 1 požar dimnjaka (Struga),
* 2 požara raslinja (Hrženica, Obrankovec),
* 8 tehničkih intervencija na sanaciji šteta nakon nevremena (Sveti Đurđ 3 puta, Hrženica 2 puta, Karlovec Ludbreški, Priles, Sesvete Ludbreške),
* 1 tehnička intervencija pri prometnoj nesreći (Sesvete Ludbreške),
* 1 tehnička intervencija skidanja mačke s drveta (Struga),
* 4 tehničke intervencije uklanjanja gnijezda stršljenova (Hrženica 2 puta, Sveti Đurđ, Obrankovec),
* tehnička intervencija sanacije zvona na crkvi (Struga),
* lažna dojava o požaru u romskom naselju (Sveti Đurđ),
* izvanredna dislokacija u susjednu Koprivničko-križevačku županiju odnosno tehnička intervencija na provedbi obrane od poplava u Legradu;
* 40 ostalih operativnih aktivnosti (preventivno dežurstvo kod spaljivanja biljnog otpada, preventivno dežurstvo kod javnih događanja, ispumpavanja vode iz bunara, pregledi izvora vode, itd.),
* regionalna pokazna taktička vježba „Sveti Đurđ 23“, održana uz sudjelovanje operativnih snaga sustava civilne zaštite ludbreške regije u Svetom Đurđu,
* operativno natjecanje „Dravski zmaj“ u organizaciji VZO Sveti Đurđ, uz domaćinstvo DVD-a Struga,
* nastup županijskih prvakinja, pripadnica DVD-a Hrženica (uz pomoć DVD-a Sveti Đurđ i DVD-a Karlovec Ludbreški) na državnom natjecanju vatrogasne mladeži u Novalji na Pagu,
* sudjelovanje pripadnika DVD-a Sesvete Ludbreške u Kampu vatrogasne mladeži Hrvatske vatrogasne zajednice u Fažani,
* posjet polaznicima Dječjeg vrtića Suncokret uz prezentaciju vatrogasne opreme,
* ostalo: osposobljavanje, usavršavanje i vježbanje, uređenje domova i okoliša, redovno servisiranje vatrogasne opreme i vozila, nabava nove vatrogasne opreme, provedba raznih prijevoza za Općinu, udruge i mještane te aktivno sudjelovanje u radu Vatrogasne zajednice Varaždinske županije.

1. STANJE PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE SVETI ĐURĐ ZA 2023. GODINU

Općina Sveti Đurđ donijela je Godišnji provedbeni plan unapređenja zaštite od požara na području Općine Sveti Đurđ za 2023. godinu, KLASA: 214-01/23-02/2, URBROJ: 2186-21-02-23-1 od 29. ožujka 2023. godine („Službeni vjesnik Varaždinske županije“, broj 33/23). Stanje provedbe pojedinih elemenata tog akta opisano je u nastavku.

Općina Sveti Đurđ usvojila je Procjenu ugroženosti od požara i tehnoloških eksplozija i donijela Plan zaštite od požara i tehnoloških eksplozija te ažurirala tabelarni dio Plana s novo nastalim uvjetima u skladu s člankom 13. Zakona o zaštiti od požara („Narodne novine“, broj 92/10, 114/22) i člankom 5. Pravilnika o planu zaštite od požara („Narodne novine“, broj 51/12).

Općinsko vijeće Općine Sveti Đurđ donijelo je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Sveti Đurđ, KLASA: 320-02/19-02/1, URBROJ: 2186-21-02-19-1 dana 29. ožujka 2019. godine („Službeni vjesnik Varaždinske županije“, broj 24/19), dok je ista izmijenjena Odlukom o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Sveti Đurđ, KLASA: 320-02/22-02/1, URBROJ: 2186-21-02-22-01 dana 29. prosinca 2022. godine („Službeni vjesnik Varaždinske županije“, broj 141/22).

Općina Sveti Đurđ osigurava opremanje vatrogasnih pristojbi sukladno Pravilniku o minimumu tehničke opreme i sredstava vatrogasnih pristojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine“, broj 91/02) i Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11).

Općina Sveti Đurđ na svom području nema registriranih odlagališta otpada. U slučaju uočavanja „divljih“ odlagališta ista se evidentiraju i saniraju po nalogu upravnih službi Općine Sveti Đurđ.

Općina Sveti Đurđ nesmetano omogućuje provođenje inspekcijskog nadzora od strane inspektora Ravnateljstva civilne zaštite, Područnog ureda civilne zaštite Varaždin, Službe inspekcijskih poslova Varaždin te postupa po zahtjevima i naredbama inspektora u području zaštite od požara.

1. ZAKLJUČAK

Općina Sveti Đurđ obavezana je redovito provoditi usklađivanje svih podataka iz važećih dokumenata zaštite od požara sukladno propisima koji uređuju sustav zaštite od požara.

Zakonska je obveza čelnika jedinice lokalne samouprave skrbiti o potrebama i interesima građana na svom području organiziranjem učinkovite protupožarne zaštite. Jedan od segmenta protupožarne zaštite je redovito održavanje i unaprjeđenje sustava zaštite od požara ostvarivanjem kvalitetne suradnje s nadležnim vatrogasnim društvima te osiguravanjem propisima određenih uvjeta radi brzog djelovanja na području Općine Sveti Đurđ kroz osigurana financijska sredstva te nabavku opreme, vozila, itd.

Općina Sveti Đurđ je tijekom 2023. godine nastavila s gradnjom vatrogasnog spremišta u Strugi čiji je završetak predviđen početkom 2024. godine.

Kroz sustav civilne zaštite nastoji se kontinuirano osposobljavati povjerenike civilne zaštite kako bi savjesno pomagali u slučaju nastalih požara i ostalih nesreća/nepogoda na području Općine Sveti Đurđ.

Promidžbenim aktivnostima te aktivnim provođenjem stalnih edukacija potrebno je nastaviti jačanje svijesti mještana o pridržavanju preventivnih mjera zaštite od požara, kojima se mještane upozorava na opasnosti uporabe otvorene vatre i drugih potencijalnih opasnosti od nastanka požara.

Predsjednik Općinskog vijeća

Damir Grgec